বৈধ কাগজ ছাড়াই ভারতে প্রবেশের চেষ্টা, SSB’র হাতে আটক চীনা মহিলা

ওয়েবডেস্ক- ভারত- নেপাল সীমান্ত (India-Nepal Border) গ্রেফতার চীনা নাগরিক (Chinese citizen) । অভিযুক্তের কাছে বৈধ ভিসা ও পাসপোর্ট ছিল না বলেই অভিযোগ। নথি ছাড়াই ভারতে প্রবেশে চেষ্টার অভিযোগ ওই চীনা নাগরিকের বিরুদ্ধে। ওই চীনা মহিলাকে আটক করেছে এসএসবি (SSB)। এর পর তাকে পুলিশের হাতে তুলে দেওয়া হয়।

শুক্রবার উত্তরপ্রদেশের মহারাজগঞ্জ জেলায় ভারত-নেপাল সীমান্ত দিয়ে প্রবেশের সময় ওই চীনা মহিলাকে ধরে ফেলে SSB। নৌতানওয়ার স্টেশন হাউস অফিসার (SHO) পুরুষোত্তম রাও জানান,  ধৃতের কাছে একটি চিরকূট পাওয়া গেছে। তার ভিত্তিতেই ওই মহিলাকে চীনা নাগরিক হিসেবে শনাক্ত করা হয়েছে। ধৃতের নাম হুয়াজিয়া জি বলে পুলিশ জানিয়েছে। ভাষাগত সমস্যার কারণে এখনও ওই চীনা মহিলার কাছ থেকে কিছু জানা যায়নি। দোভাষীর মাধ্যমে এই ভারতে আসার কথা জানার করা হবে।

আরও পড়ুন-  চরম শৈত্যপ্রবাহ, তাপমাত্রা মাইনাস ২৪ ডিগ্রি! জারি চূড়ান্ত সতর্কতা

জানা গেছে, শুক্রবার দুপুর ১ টা দিকে, ভারত- নেপাল সীমান্ত নৌতানওয়া এলাকার বৈরিয়া বাজারে একটি ফুটপাথ দিয়ে ওই মহিলাকে ভারতে প্রবেশ করতে দেখা যায়। নিরাপত্তা তল্লাশির সময় নিরাপত্তারক্ষীদের নজরে পড়ে ওই চীনা মহিলা, তখনই তাকে আটক করা হয়।

এক সিনিয়র আধিকারিক জানিয়েছেন, ওই মহিলার কাছে প্রয়োজনীয় ভ্রমণ নথিপত্র না থাকার কারণে সশস্ত্র সীমা বল (এসএসবি) কর্মীরা ওই সন্দেহভাজন মহিলাকে পুলিশের হাতে তুলে দেন, পরে তাকে গ্রেফতার করা হয়।